|  |  |
| --- | --- |
| **OTSUS** |  |
| Kadrina | 27. november 2024 nr  |
|  |  |

Seisukoha andmine haridusleppes osalemise kohta

Hariduslepe on hea tahte kokkulepe, mille sõlmimisega soovitakse luua eeldused õpetajatöö väärtustamiseks ning õpetaja järelkasvu tagamiseks. Hariduslepe ei ole õigustloov akt, vaid raamdokument, mis teadvustab olulised probleemid haridusvaldkonnas ja annab visiooni, kuhu poole liikuda.

Haridusleppe sõlmimise eesmärk on anda üldhariduse õpetajatele kogu ametit läbiv kindlus karjäärivõimaluste, töötasu ja -koormuse suhtes, vältides samas riiklikku üle reguleerimist ning säilitades võimalikult palju Eesti haridusele seni edu toonud paindlikkust ning kooli pidajate ja -juhtide autonoomiat.

Kadrina vald haridusleppes osalemisega väljendab head tahet ja valmisolekut püüelda leppes kirja pandud eesmärkide täitmise poole. Oluline on, et ka haridusleppe sõlmimise järgselt lepivad endiselt õpetajate tööülesannetes ja koormuses kokku koolijuht ja õpetaja. Hariduslepe ei kehtesta riiklikku tunni normkoormust. Üldjuhul liigutakse väiksema kontakttundidega koormusarvestuse juurde, kui seni praktika on olnud. Õpetaja karjäärimudeli rakendamiseks suurendab riik haridustoetuse diferentseeritavat osa.

Kadrina vald nõustub haridusleppes osalemisega eeldusel, et riik täidab leppes kirja pandud kohustusi. Juhul kui riik ei täida ja taganeb haridusleppes kirja pandud oma kohustustest, siis Kadrina vald jätab endale õiguse taganeda antud leppest.

Haridusleppes osalemisega on Kadrina vallal soov õpetajate töötingimusi parandada ja järelkasvu lahendamisele kaasa aidata.

Eeltoodust tulenevalt ja kohaliku omavalitsuse korralduse seaduse § 6 lõike 2 ja lõike 3 punkti 2 alusel ning lähtudes Haridus- ja Teadusministeeriumi 8.10.2024 pöördumisest kohalike omavalitsuste ja volikogu liikmete poole Kadrina Vallavolikogu

otsustab:

1. 1. Nõustuda haridusleppes osalemisega.
2. 2. Volitada vallavanem Kairit Pihlakut hariduslepet allkirjastama.
3. 3. Otsus jõustub teatavakstegemisest.

|  |
| --- |
|  |
| (allkirjastatud digitaalselt) |  |
| Madis Viise |   |
| vallavolikogu esimees |   |
|  |   |